Ο Χαμένος Κόσμος: Jurassic Park

Η ταινία Ο Χαμένος Κόσμος: Τζουράσικ Παρκ, αλλιώς γνωστή και με τους τίτλους Τζουράσικ Παρκ 2: Χαμένος Κόσμος, Jurassic Park 2 και The Lost World (πρωτότυπος τίτλος:The Lost World: Jurassic Park) είναι μια ταινία θρίλερ και επιστημονικής φαντασίας, σε σκηνοθεσία του Στίβεν Σπίλμπεργκ και κυκλοφόρησε το 1997 με παραγωγούς τους Μπόνι Κέρτις, Κάθλιν Κένεντυ, Τζέραλντ Μόλεν και Κόλιν Γουίλσον, ενώ το σενάριο γράφτηκε από τον Ντέιβιντ Κόεπ και είναι βασισμένο στο μυθιστόρημα του Michael Crichton του 1995, τιτλοδοτούμενο Ο χαμένος κόσμος. Στην ταινία πρωταγωνιστούν οι Τζεφ Γκόλντμπλουμ, Τζούλιαν Μουρ, Πιτ Ποστλθγουέιτ, Ρίτσαρντ Σιφ, Βινς Βον, Αρλίς Χάουαρντ, και Ρίτσαρντ Ατένμπορο.

Η  ταινία αυτή χρονικά είναι μια συνέχεια της ταινίας Τζουράσικ Παρκ. Τέσσερα χρόνια μετά από τα γεγονότα της προηγούμενης ταινίας η εταιρία InGen έχει φαλιρίσει οικονομικά. Σε μια προσπάθεια να ανακάμψει οικονομικά η εταιρία αποφασίζει να αξιοποιήσει το Νησί Β αιχμαλωτίζοντας τους δεινόσαυρους που υπάρχουν εκεί. Για τον σκοπό αυτό θα σταλθεί μια ομάδα στο νησί αυτό.Όταν το μάθει αυτό ο Τζον Χάμοντ θα στείλει μια δική του ομάδα στο νησί με στόχο να τους σταματήσει.

Η ταινία κυκλοφόρησε στους κινηματογράφους το 1997. Έλαβε μικτές κριτικές, εξαιτίας της πλοκής και του ύφους της, αλλά ήταν εισπρακτική επιτυχία, με έσοδα πάνω από 618 εκατομμύρια δολάρια παγκοσμίως.

Περίληψη
Έχουν περάσει τέσσερα χρόνια από τα γεγονότα της προηγούμενης ταινίας. Η εταιρεία ΙNGen αλλάζει διευθυντή και ο νέος διευθυντής της είναι ο ανιψιός του Τζον Χάμοντ, ο Πίτερ Λάντλοου. Ο Πίτερ Λάντλοου σκέφτηκε να μεταφέρει τους δεινόσαυρους από το νησί και να τους "κλειδώσει" στα νέα τους κλουβιά στο Σαν Ντιέγκο. Για τον σκοπό αυτό προσλαμβάνει μια ομάδα με επικεφαλής της τον ίδιο, με στόχο να πάνε στο νησί, να βρουν και να αιχμαλωτίσουν δεινόσαυρους. Όταν το μαθαίνει αυτό ο Τζον Χάμοντ αποφασίζει να στείλει μια δική του ομάδα στο νησί αυτό, με επικεφαλής τον Ίαν Μάλκολμ, με στόχο να σταματήσει αυτές τις ενέργειες του ανιψιού του. Ωστόσο στην πορεία, η ομάδα του Ιαν Μάλκολμ θα πρέπει να συνεργαστεί με την αντίπαλη ομάδα αν θέλουν να επιβιώσουν.

Ηθοποιοί και χαρακτήρες
Τζεφ Γκόλντμπλουμ ως ο Ίαν Μάλκομ
Τζούλιαν Μουρ ως η Δρ. Σάρα Χάρντινγκ
Πιτ Ποστλγουέιτ ως ο Ρόναλντ Τέμπο 
Ρίτσαρντ Σιφ ως ο Έντι Καρ 
Βινς Βον ως ο Νικ Βαν Όουεν
Άρλις Χάουαρντ ως ο Πίτερ Λάντλοου 
Βανέσα Λι Τσέστερ ως η Κέλι Μάλκολμ 
Ρίτσαρντ Ατένμπορο  ως ο Τζον Χάμοντ
Πίτερ Στόρμεϊρ ως ο Ντίετερ Σταρκ
Ρίτσαρντ Σιφ ως ο Έντι Καρ
Τόμας Ντάφι ως ο Δρ.Ρόμπερτ Μπαρκ 
Αριάνα Ρίτσαρντς ως Λεξ Μέρφι
Τζοζεφ Μαζέλο ως Τιμ Μέρφι
Τόμας Ροζάλες Τζούνιορ ως ο Κάρτερ
Καμίλα Μπελ ως η Κάθυ Μπόουμαν
Ρόμπιν Σατς ως ο Πωλ Μπόουμαν
Συντ Στριτμεΐτερ ως η Ντεΐτρ Μπόουμαν

Βραβεία και υποψηφιότητες
ΟργάνωσηΚατηγορίαΥποψήφιοςΑποτέλεσμαΌσκαρ    Οπτικά Εφέ  Ντένις Μούρεν, Σταν Γουίνστον, Ράνταλ Ντούτρα, και Μαΐκλ Λαντιέρι MTV Movie Awards  Καλύτερη Σκηνή Δράσης (ο T-Ρεξ επιτίθεται στο Σαν Ντιέγκο)    Χρυσά Βατόμουρα  Χειρότερο Σενάριο  Ντέιβιντ Κόεπ βασισμένο στο βιβλίο του Μάικλ Κράιτον   Χειρότερο Ριμέικ ή Σίκουελ     Μεγαλύτερη Αμέλεια για Ανθρώπινη Ζωή και Δημόσια Ιδιοκτησία     

Παραπομπές

Εξωτερικοί συνδέσμοι



Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1997
Κατηγορία:Ταινίες παραγωγής Universal Pictures
Κατηγορία:Αμερικανικές ταινίες επιστημονικής φαντασίας
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες με δεινόσαυρους
Κατηγορία:Ταινίες σε σκηνοθεσία Στίβεν Σπίλμπεργκ
Κατηγορία:Ταινίες με μουσική σύνθεση Τζον Γουίλιαμς
Κατηγορία:Jurassic Park
Κατηγορία:Αμερικανικές περιπετειώδεις ταινίες
Κατηγορία:Ταινίες σίκουελ